
PËR SHPRONËSIMIN, PËR INTERES PUBLIK, TË PRONARËve TË PASURIve tË PALUAJTSHME, PRONË PRIVATE, TË CILAT PREKEN NGA RIKONSTRUKSIONI I RRUGËS QENDËR KRYEVIDH, SHKOLLA 9-VJEÇARE NË KOMUNËN E KRYEVIDHIT TË QARKUT TË TIRANËS

 	Në mbështetje të nenit 100 të Kushtetutës, të neneve 5/1, 20 dhe 21 të ligjit nr. 8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e Ministrit të Brendshëm, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga rikonstruksioni i rrugës Qendër Kryevidh, shkolla 9-vjeçare, në komunën e Kryevidhit të qarkut të Tiranës.
2. Pasuritë, në sipërfaqen prej 66 (gjashtëdhjetë e gjashtë) m2 objekt, pronë private që shpronësohet, si dhe pronarët që shpronësohen janë sipas tabelës bashkëlidhur këtij vendimi dhe pjesë përbërëse e tij.
3. Masa e shpërblimit të pronarëve, pasuritë pronë private të të cilëve shpronësohen, është 800 000 (tetëqind mijë) lekë. Vlera e përgjithshme e shpronësimit të përballohet nga buxheti i komunës së Kryevidhit.
4. Afati i përfundimit të procedurës së shpronësimit të jetë tre muaj pas datës së hyrjes në fuqi të këtij vendimi.
5. Vlera e shpenzimeve procedurale të përballohet nga komuna e Kryevidhit.
6. Afati i përfundimit të punimeve për këtë objekt të jetë në përputhje me afatet e parashikuara nga komuna e Kryevidhit për realizimin e këtij projekti.
7. Shpronësimi bëhet në favor të komunës së Kryevidhit. Regjistrimi i ri i pasurisë prej 66 (gjashtëdhjetë e gjashtë) m2 objekt, shpronësuar në favor të kësaj komune, të bëhet brenda 30 (tridhjetë) ditëve nga data e hyrjes në fuqi të këtij vendimi.
8. Ngarkohen Ministria e Brendshme dhe komuna Kryevidh për ndjekjen e zbatimit të këtij vendimi.
Ky vendim hyn në fuqi menjëherë dhe botohet në Fletoren Zyrtare.
 
KRYEMINISTRI
Sali Berisha

TË DHËNAT MBI LISTËN EMËRORE TË PERSONAVE DHE PRONAVE QË DO TË SHPRONËSOHEN PËR RIKONSTRUKSIONIN E RRUGËS QENDËR KRYEVIDH, SHKOLLA 9-VJEÇARE NË KOMUNËN E KRYEVIDHIT, QARKU TIRANË

	Nr. 
	Emër, mbiemër
	Sip. objekt m2
	Çmimi lekë/m2
	Vlera lekë
	Numri i pasurisë
	Zona kadast.
	Dok. i pronësisë

	1
	Bahri Pjeçi
	66
	12 121
	800 000
	142/24
	2292
	Në proces

	
	TOTALI
	66
	
	800 000
	
	
	



